CELEX: C2007/199/28
Language: fi
Date: 2007-08-25 00:00:00
Title: Asia C-261/07: Ennakkoratkaisupyyntö, jonka rechtbank van koophandel te Antwerpen (Belgia) on esittänyt 1.6.2007 — VTB-VAB NV v. Total Belgium NV

25.8.2007   
            
            
               FI
            
            
               Euroopan unionin virallinen lehti
            
            
               C 199/18
            
         Ennakkoratkaisupyyntö, jonka rechtbank van koophandel te Antwerpen (Belgia) on esittänyt 1.6.2007 — VTB-VAB NV v. Total Belgium NV
   (Asia C-261/07)
   (2007/C 199/28)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van koophandel te Antwerpen
   Pääasian asianosaiset
   
      Kantaja: VTB-VAB NV
   
      Vastaaja: Total Belgium NV
   Ennakkoratkaisukysymys
   Onko sopimattomista kaupallisista menettelyistä annetun Euroopan parlamentin ja neuvoston direktiivin 2005/29 (1) kanssa ristiriidassa kaupallisista menettelyistä sekä kuluttajalle tiedottamisesta ja kuluttajansuojasta 14.7.1991 annetun Belgian lain 54 §:n kaltainen kansallinen säännös, jolla — laissa tyhjentävästi lueteltuja poikkeuksia lukuun ottamatta — kielletään kaikki myyjän ostajalle tekemät kylkiäistarjoukset, mukaan lukien sellaisen tavaran, joka kuluttajan on ostettava, tarjoaminen yhdessä sellaisen maksuttoman palvelun kanssa, jonka saaminen on sidottu tavaran ostamiseen, ja tämä riippumatta tapaukseen liittyvistä olosuhteista ja erityisesti riippumatta sellaisesta vaikutuksesta, joka tällaisella tarjouksella voi olla keskivertokuluttajaan, sekä riippumatta siitä, onko kyseistä tarjousta tapaukseen liittyvät olosuhteet huomioon ottaen pidettävä huolellisen ammatinharjoittamisen tai hyvien kaupallisten menettelyjen vastaisena?
   
      (1)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (EUVL L 149, s. 22).